I Go to Sleep

"**I Go to Sleep**" הוא שיר שנכתב על ידי ריי דייוויס, סולן להקת הקינקס. הזמרת והשחקנית האמריקאית פגי לי, להקת הביט הבריטית, האפלג'קס , וגם הזמרת שר הקליטו גרסאות כיסוי ב-1965 שלא הצליחו במצעדים. להקת הרוק הבריטית, הפריטנדרס, הוציאו גרסת כיסוי ב-1981 שהגיעה למקום השביעי במצעד הסינגלים הבריטי.

## הדמו של ריי דייוויס
ריי דייוויס הלחין את השיר ב-23 במאי 1965. הוא עבד על השיר בבית הוריו בפורטיס גרין שבצפון לונדון, וכתב את השיר בעודו ממתין להולדת בנו הבכור. למחרת, השיר היה אחד משבעה השירים שעבורם הקליט דמואים באולפני ריג'נט סאונד במרכז לונדון. בהקלטת הדמו דייוויס שר את השיר כשהוא מנגן בפסנתר בלבד.

הקינקס מעולם לא הקליטו את השיר באופן רשמי. הדמו של דייוויס לא יצא לאור עד אפריל 1998, אז הוא הופיע כרצועת בונוס בדיסק המחודש "Kinda Kinks".

## גרסאות כיסוי
ביוני 1965, במהלך סיבוב ההופעות הראשון של הקינקס בארצות הברית, המפיק של דייוויס, אדוארד קסנר, קנה את קטלוג השירים שלו לאמנים שונים. קסנר הצליח לשכנע את זמרת הג'אז האמריקאית פגי לי, לבצע גרסת כיסוי לשיר, אותו הקליטה בליווי תזמורת אולפן בניצוחו של סיד פלר. חברת התקליטים קפיטול רקורדס כללה את השיר באלבומה  משנת 1965.

במהלך אותו סיבוב הופעות בארצות הברית, לאחר הופעה של קינקס בפילדלפיה ב-19 ביוני, הזמרת האמריקאית מרי וולס הביעה בפני דייוויס את רצונה להקליט את השיר, אך הוא דחה את ההצעה מכיוון שזה כבר הובטח ללי. בסביבות ה-30 ביוני, כשהזמרת האמריקאית שר סיימה להקליט את אלבום הבכורה שלה באולפני גולד סטאר בהוליווד, המפיק הבריטי לארי פייג' שכנע אותה להקליט את השיר לאלבום זה. להקת הביט האנגלית אפלג'קס הוציאה גרסת כיסוי לשיר כסינגל בבריטניה ב-27 באוגוסט 1965, אך הוא נכשל במצעד.

הזמרת הגרמנייה מריון, ביצעה גרסת כיסוי לשיר בשנת 1967. השיר יצא לאור במערב גרמניה ובבריטניה.

הזמרת האוסטרלית סיה הוציאה גרסת כיסוי לשיר, באלבום ההופעה הראשון שלה, "Lady Croissant", משנת 2007.

הזמרת הבריטית-גרמנייה אניקה  ביצעה גרסת כיסוי לשיר בשנת 2010 עבור אלבום הבכורה שלה.

### גרסת הפריטנדרס

השיר זכה לגרסת כיסוי בשנת 1981 על ידי הפריטנדרס ויצא לאור כסינגל מאלבום האולפן השני שלהם, "Pretenders II".

"I Go to Sleep" היה אחד השירים הראשונים שכריסי היינד, סולנית הפריטנדרס, למדה אי פעם. בזמן הקלטת השיר, היינד יצאה עם דייוויס, אותו פגשה לאחר ביצוע גרסת כיסוי לשיר "Stop Your Sobbing" של הקינקס. על פי מתיו גרינוולד ממגזין המוזיקה האמריקאי "Allmusic": "השיר כולל "תחושה וטעם פופ חזקים מאוד של סוף שנות ה-50".

### גרסה בעברית
המוזיקאים קובי רכט וקובי אשרת שיתפו פעולה והקליטו גרסה בעברית לשיר, בשם "הולך לישון", מתוך אלבומם המשותף "דברים השתנו" שיצא לאור בשנת 2013.

## השיר במצעדים

## קישורים חיצוניים
* 20px "I Go to Sleep", במסד הנתונים המוזיקלי AllMusic **(באנגלית)**
* 20px "I Go to Sleep", במסד הנתונים המוזיקלי MusicBrainz **(באנגלית)**
* 20px "I Go to Sleep", במסד הנתונים המוזיקלי Discogs **(באנגלית)**
* 30px "I Go to Sleep", במסד הנתונים המוזיקלי Genius **(באנגלית)**
* 20px "I Go to Sleep", באתר המוזיקה Spotify **(באנגלית)**
* 44px "I Go to Sleep", באתר המוזיקה אפל מיוזיק **(באנגלית)**
* 44px "I Go to Sleep", באתר המוזיקה Deezer **(באנגלית)**
* 55px "I Go to Sleep", באתר המוזיקה Tidal **(באנגלית)**
* 20px "I Go to Sleep", באתר המוזיקה Last.fm **(באנגלית)**
* 20px "I Go to Sleep", באתר המוזיקה SoundCloud **(באנגלית)**
* 20px "I Go to Sleep", באתר המוזיקה Musixmatch **(באנגלית)**
* "I Go to Sleep", באתר המוזיקה SecondHandSongs **(באנגלית)**

## הערות שוליים

קטגוריה:שירים באנגלית
קטגוריה:שירי פופ רוק
קטגוריה:שירי רוק קל
קטגוריה:סינגלים בהוצאת סייר רקורדס
קטגוריה:שירי סיה
קטגוריה:שירים על שינה
קטגוריה:שירי הקינקס